Diari Oficial de la Generalitat Valenciana


Sumari del DOGV 1693, del 30-12-1991 (1991/823570)

RESOLUCIÓ de 18 de desembre de 1991, de la Presidència de la Generalitat Valenciana, per la qual es convoquen dotze beques per a la realització de practiques de periodisme al Servei de Relacions Informatives de la Presidència de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1693

Data del DOGV
:   30-12-1991

Secció del DOGV
:   ALTRES DISPOSICIONS

Número del document
:   1991/823570


Data del document
:   18-12-1991

Organisme emissor
:   Presidència de la Generalitat

Tipus de document
:   Resolució

Resolució de 18 de desembre de 1991, de la Presidència de la Generalitat Valenciana, per la qual convoca dotze beques per a la realització de pràctiques de periodisme al Servei de Relacions Informatives de la Presidència de la Generalitat Valenciana.  
Vist que la Direcció General de Relacions Institucionals i Informatives formula proposta per a procedir a la convocatòria de 12 beques per a la realització de pràctiques de periodisme al Servei de de Relacions Informatives de la Generalitat, per a la qual cosa s'han elaborat les bases que l'han de regir, i que el Gabinet Jurídic ha emès informe favorable.  
Vist que hi ha suficient consignació pressupostària en l'Avantprojecte de Pressupost de la Generalitat Valenciana per a 1992, queda condicionada la resolució de la convocatòria a l'aprovació d'aquest.  
Ateses les facultats que em confereix el Decret 162/87, d'octubre, pel qual s'aprova el reglament orgànic i funcional de la Presidència,  
RESOLC:  
Primer  
Procedir a la convocatòria de 12 beques per a la realització de pràctiques de periodisme al Servei de Relacions Informatives de la Presidència de la Generalitat Valenciana.  
Segon  
Aprovar les bases que s'adjunten, les quals han de regir aquesta convocatòria.  
València, 18 de desembre de 1991.   
El Secretari General: Rafael Ferrer Fombuena.  
Bases per a la concessió de dotze beques per a la realització de pràctiques de periodisme  
La Presidència de la Generalitat Valenciana, a proposta de la Direcció General de Relacions Institucionals i Informatives, a l?objecte de millorar la formació professional dels periodistes que s'han incorporat més recentment a la professió, o que es troben en procés d'incorporació, ha disposat convocar la concessió de dotze beques per a la realització de pràctiques de periodisme.  
Per tot açò, es fa pública aquesta convocatòria d'acord amb les següents bases:  
Primera. Objecte  
Les beques tenen com a objecte facilitar la formació complementària, la millora i l'especialització professional mitjançant la realització de pràctiques de tasques informatives.  
Segona. Requisits dels sol·licitants  
a) Estar en possessió del títol de llicenciat en ciències de la informació (o resguard acreditatiu d'aquest).  
b) Ser estudiant destacat en un dels tres darrers cursos de ciències de la informació.  
c) Haver fet, amb continuïtat, tasques informatives o prestat serveis de comunicació social en l'administració local o en qualsevol altra entitat pública valenciana.  
Tercera. Mèrits professionals  
Hom considerarà mèrits preferents:  
a) El coneixement i domini de les dues llengües oficials de la Comunitat Valenciana, com també d'idiomes estrangers.  
b) Ser menor de 30 anys.  
Quarta. Nombre de beques i dotació que tenen  
Les beques es convoquen en nombre de dotze i estaran dotades amb 90.000 pessetes brutes mensuals, incloent-hi, també, una assegurança d'assistència mèdica als becaris.  
Cinquena. Durada i destinació  
El període de gaudi de les beques serà de sis mesos i començarà dins del termini de deu dies naturals comptadors des del següent al de la notificació de l'acord d'adjudicació, i s'hi pensarà la possibilitat de pròrroga per uns altres sis mesos consecutius per resolució del Director del Gabinet de Presidència, a proposta del Director General de Relacions Institucionals i Informatives i amb l'informe previ de consignació pressupostària.  
Els becaris realitzaran les tasques de formació i pràctiques en les diferents unitats del Servei de Relacions Informatives de la Generalitat Valenciana, tant centrals com territorials, a les instal·lacions de l'agència EFE a la Comunitat Valenciana (en execució de l'acord de cooperació subscrit el 2 de juliol de 1985) o en qualsevol altre mitjà d'informació i pel període de temps, dins del que es preveu per al gaudi de la beca, al qual puga ser assignat pel Director del Gabinet de la Presidència, a proposta del Director General de Relacions Institucionals i Informatives, sota la tutela de responsabilitat del qual s'estableix el gaudi de les beques per tal de no desvirtuar l?objectiu de l?especialització, millora professional i formació complementària que les motiva.  
Sisena. Formalització de les sol·licituds  
El model d'instància és el que s'adjunta com a annex I a aquesta convocatòria.  
Els candidats hauran de presentar al registre general o trametre per qualsevol de les formes previstes en l'article 6 de la Llei de Procediment Administratiu, aquest imprès de sol·licitud, junt amb la següent documentació:  
a) Currículum, en el qual es faran constar les dades personals, data i lloc de naixement, adreça actual, telèfon i una foto de mida carnet del sol·licitant.  
b) Expedient acadèmic.  
c) Declaració jurada de no tenir cap altre treball ni estar gaudint de cap altra beca.  
d) Declaració jurada de disponibilitat per a residir a la localitat o rodalia d'on es trobe la unitat del Servei de Relacions Informatives, o la dependència de l'agència EFE o mitjà al qual fos assignat, dins l?àmbit territorial de la Comunitat Valenciana.  
e) Qualssevol altres documents que acrediten la possessió de títols o mèrits, docents, investigadors o professionals que es desitgen al·legar.  
Setena. Termini de la sol·licitud  
El termini de sol·licitud serà de 10 dies naturals a partir de l?endemà de la publicació d'aquesta convocatòria en el Diari Oficial de la Generalitat Valenciana.  
Vuitena. Selecció i adjudicació  
Les beques s'adjudicaran per resolució del Director del Gabinet del President ' a proposta de la comissió avaluadora, que estarà formada per les següents persones:  
- Director del Gabinet del President, que actuarà com a president de la comissió avaluadora.  
- Director General de Relacions Institucionals i Informatives.  
- Director General de Mitjans de Comunicació.  
- Secretari General Administratiu de la Presidència, o persona en qui. delegue, que actuarà com a secretari de la comissió avaluadora.  
La comissió avaluadora podrà estar assessorada pel personal tècnic o professional que considere necessari i que podrà assistir a la selecció amb veu però sense vot.  
La comissió avaluadora es reunirà dins dels 10 dies naturals següents a li fi del termini de presentació de candidatures i podrà convocar a tots aquells candidats que considere convenients per a comprovar, mitjançant entrevista, els extrems dels mèrits adduïts que considere d'interés.  
La comissió avaluadora podrà declarar deserta, totalment a parcial, l'adjudicació de les beques convocades, i es reservarà, la facultat d'interpretar el contingut d'aquestes bases.  
l'acord d'adjudicació serà notificat individualment als candidats admesos que resulten adjudicataris i suplents, sense perjudici de la seua publicació en el Diari Oficial de la Generalitat Valenciana.  
Novena. Drets i deures dels becaris  
Aquestes beques són incompatibles amb qualsevol altra beca o ajuda, com també amb una altra activitat laboral regular. La infracció d'aquesta regla autoritzarà la Presidència de la Generalitat a cancel·lar el gaudi de la beca.  
La condició de becari no genera cap relació laboral ni amb la Generalitat ni amb l'agència EFE ni cap altre mitjà al qual puguen anar destinats.  
La Direcció General de Relacions Institucionals i Informatives determinarà la destinació, ordenarà les activitats i establirà la dedicació i torns dels becaris segons els seus serveis i mitjans. Acabat el període de vigència de la concessió de la beca, i previ informe d'assistència, aprofitament i aptitud per part del Cap de Cap de Servei de Relacions Informatives de la Generalitat Valenciana, s'expedirà el certificat corresponent.  
La Presidència de la Generalitat resoldrà les incidències que es produesquen durant el període de gaudi de les beques i podrà deixar sense efecte aquestes en cas d'incompliment de les seues obligacions per part dels becaris.  
València, 18 de desembre de 1991.   
El Secretari General:   
Rafael Ferrer Fombuena.  
ANNEX I  
Sol·licitud de beca per a la realització de pràctiques en la Direcció General de Relacions Institucionals i Informatives de la Generalitat Valenciana, segons convocatòria de la Presidència de la Generalitat de data ...   
Cognoms ...   
Nom ...   
DNI ...   
Lloc i data de naixement...   
Domicili ...   
Telèfon...  
Sol·licite em siga adjudicada una beca de pràctiques en la Direcció General de Relacions Institucionals i Informatives de la Presidència de la Generalitat Valenciana, segons convocatòria de ... per a la qual cosa adjunte la documentació requerida.  
València,  
Firma de l?interessat  
IL·LM. SR. DIRECTOR DEL GABINET DEL PRESIDENT DE LA GENERALITAT